Aleksandrs Galkins

Aleksandrs Galkins (dzimis ) ir Latvijas hokejists, aizsargs. Pašlaik (2024) spēlē Latvijas čempionāta komandā HK Kurbads.
 Spēlētāja karjera 
Spēlētāja karjeru Galkins sāka 2005.—06. gada sezonā, kad spēlēja Latvijas čempionāta vienībā HK Liepājas Metalurgs. Turpmākās divas sezonas Galkins aizvadīja Latvijas U-18 čempionātā, taču tad divus gadus spēlēja Baltkrievijas 1. līgā. 2009.—10. gada sezonā aizvadīja 18 spēles Baltkrievijas Ekstralīgas komandā HK Bresta.

No 2010. līdz 2012. gadam Galkins spēlēja Krievijas Jaunatnes hokeja līgā, tostarp daļu 2010.—11. gada sezonas aizvadot HK Rīga rindās. 2012.—13. gada sezonā spēlēja HK Zemgale sastāvā Latvijas čempionātā, taču tad devās uz Franciju, no 2013. līdz 2015. gadam spēlējot Francijas 1. līgas komandā HC Mulhouse.

2016.—17. gada sezonu uzsāka Francijas hokeja līgas vienībā HC Chamonix-Morzine, taču decembra sākumā pievienojās HK Kurbads rindām, kopā ar komandu kļūstot par 2017. un 2018. gada Latvijas čempionu. 2018.—19. gada sezonu aizvadīja Polijas un Francijas līgās, taču tad atgriezās HK Kurbads sastāvā. 2020. gadā pievienojās HK Zemgale vienībai.

2016. gada 3. novembrī Galkins aizvadīja savu debijas spēli Latvijas hokeja izlases sastāvā. 2008. gadā junioru izlases sastāvā spēlējis Pasaules U-18 čempionātā.

 Ārējās saites 

Kategorija:1990. gadā dzimušie
Kategorija:Daugavpilī dzimušie
Kategorija:Latvijas hokejisti
Kategorija:HK Liepājas Metalurga spēlētāji
Kategorija:HK Zemgales spēlētāji
Kategorija:HK Kurbada spēlētāji